રાષ્ટ્રીય પાટનગર દિલ્હીમાં પેટ્રોલની કિંમત વધીને ૮૨.૭૨ સુધી પહોંચી ગઇ છે. જ્યારે ડીઝલની કિંમત ૭૪.૦૨ની સપાટી પર પહોંચી ગઇ છે. કોલકત્તામાં પેટ્રોલની કિંમતમાં ૧૦ પૈસાનો વધારો કરવામાં આવતા કિંમત વધીને પ્રતિ લીટર ૮૪.૪૪ સુધી પહોંચી ગઇ છે. ૨૩મી સપ્ટેમ્બરના દિવસે એટલે કે ગઇકાલે કિંમત ૮૪.૫૪ રૂપિયા હતી. બંગાળમાં ડીઝલની કિંમત પાંચ પૈસા વધીને ૭૫.૮૨ થઇ ગઇ છે. ભારત દ્વારા તેની ક્રૂડ ઓઇલ પૈકીની ૮૦ ટકાની આયાત કરે છે. પેટ્રોલની કિંમતો છેલ્લા એક મહિનાના ગાળામાં છ ટકાથી પણ વધુ વધી જતા લોકો ત્રાહિમામ પોકારી ગયા છે. ડિઝલની કિંમતમાં પણ આઠ ટકાનો વધારો થઇ ચુક્યો છે.